​પાટણ જીલ્લામાં ભેળસેળના ચાલતા કારોબાર પર વહીવટી તંત્ર દ્વારા રોક લગાવા સતત થોડા દિવસથી સર્ચ તપાસો કરી વિવિધ આશંકા વાળા સ્થળો પરથી સેમ્પલ લેવામાં આવી રહ્યા છે ત્યારે રાધનપુર શહેરમાંથી વધુ બે પેટ્રોલપંપ પરથી પેટ્રોલ અને ડીઝલના સેમ્પલ લઇ રીપોર્ટ માટે મોકલી અપાયો હતો. પાટણ શહેર સહીત જીલ્લામાં ચાલતા ભેળસેળના ગોરખધંધા પર લગામ લગાવા પુરવઠા,તોલમાપ અને ફૂડ એન્ડ ડ્રગ્સ વિભાગની સંયુક્ત ટીમો કલેકટરના આદેશથી સમગ્ર જીલ્લાની હોટલો, સસ્તા અનાજની દુકાનો અને પ્રેટ્રોલ પંપ સર્ચ તપાસ હાથધરી વિવિધ વસ્તુઓના સેમ્પલ લઇ રહી છે.